jkorsvik/nowiki_second_scrape_merged huggingface dataset:
Advanced Mobile Location

Advanced Mobile Location (AML) er en teknikk for å automatisk lokalisere en innringer til et nødnummer. Systemet gir en forbedring av nøyaktigheten til dagens opprinnelsesmarkering.
Metoden ble utviklet i Storbritannia av British Telecom, EE Limited og HTC som en løsning på unøyaktig posisjonsbestemmelse av nødsamtaler. Når en person i nød ringer et nødnummer fra en smarttelefon hvor AML er aktivert, vil telefonen automatisk bestemme sin nøyaktige posisjon og sende denne informasjonen til nødetatene via en SMS. Telefonens posisjonsbestemmelse bruker enten satellittnavigasjon (GPS eller lignende) eller trådløst internett, avhengig av hva som er best i øyeblikket. Det er estimert at denne teknikken er inntil 4000 ganger mer nøyaktig enn det tidligere systemet som baserer seg på posisjonen til nærmeste basestasjon.Google kunngjorde i juli 2016 at alle Android-telefoner i verden med operativsystemversjon 2.3 eller nyere nå har Advanced Mobile Location (AML) innebygget. Google har gitt sin løsning navnet Emergency Location Service (ELS). Fra og med iOS 11.3 (utgitt 29. mars 2018) har også iPhone støtte for AML.Implementasjon av AML startet i Storbritannia av flere telefonprodusenter og mobiloperatører. BT, EE, O2 og Three, sammen med  HTC, Sony, Alcatel og Samsung har implementert AML. AML er i full drift i en rekke land, bl.a.  Estland, Litauen og delstaten Niederösterreich i Østerrike. I tillegg ble AML testet i flere land i Europa, med mål om å sette det i drift innen utgangen av 2017. I Norge har AML vært testet av Nødetatene og NKOM i samarbeid med NRDB , og er nå i full drift. Tidligere har det vært testet av Telenor i samarbeid med NRDB. Nødvendig endring av forskriften ble gjennomført i 2018, og trer i kraft fra 1. november 2018.


== Referanser ==
Adrián Solano

Adrián Solano (født 21. oktober 1994) er en venezuelansk langrennsløper.
Solano hadde aldri deltatt i noen internasjonale konkurranser før han reiste til Ski-VM 2017 i Lahtis. Han måtte mellomlande i Paris, og han ble der stanset av sikkerhetspersonalet på flyplassen. Da han oppga at han skulle delta i Ski-VM ble dette funnet så usannsynlig for sikkerhetspersonalet at de fattet mistanke om at han enten smuglet narkotika eller måtte være terrorist. Han ble da satt i arrest i fem døgn før han ble returnert til Venezuela. Da saken kom arrangøren for øre startet noen en innsamlingsaksjon for å få kjøpt ny flybillett til Solano slik at han likevel kunne delta i mesterskapet.
Ettersom Solano ikke hadde gått noen FIS-renn måtte han kvalifisere seg for konkurransene. Etter flere fall og en brukket stav fant han det best å bryte etter en runde av kvalifiseringsløpet.


== Referanser ==


== Eksterne lenker ==
(en) Adrián Solano – FIS (langrenn)
Slackel

Slackel er en LiveDistro (CD) Linuxdistribusjon fra Hellas. Distribusjonen er et derivat av Slackware og Salix OS. Distribusjonen er beregnet på 32-biter arkitekturene i486 og i686 samt 64-biter x86-64.
Distribusjonen benytter vindusbehandleren Openbox og skrivebordsmiljøet KDE.
Slackel KDE-4.8.2 ble lansert 12. april 2012. Versjon 6.0.8 ble lansert 20. november 2016.


== Eksterne lenker ==
Slackel ved DistroWatch
Larvik sjømannsforening

Larvik sjømannsforening ble stiftet 16. mars 1849 i Larvik, og er Larviks eldste forening i kontinuerlig drift. Formålsparagrafen ble formulert som følger: «At virke for søfartens og sømandstandens interesser, især til udbredelse af practiske og theoretiske sømandskundskaber samt til standens fremadskriden i dannelse og moralitet.»Foreningen ble etablert i en periode med store endringer i internasjonal skipsfart og vekst i norsk skipsfart, i og med opphevelsen av Navigasjonsakten i 1849.
I tillegg til å virke for sjøfartens interesser, samlet foreningen inn skutebilder, skutemodeller og akiver etter rederier. Dette skulle bli starten på Foreningen Larvik Sjøfartsmuseum, og senere Larvik Sjøfartsmuseum.


== Referanser ==


== Litteratur ==
Thomas Arbo Høeg, Larvik sjømannsforening 1849–1949 og byens skibsfart i samme tidsrom, Ant. Andersen trykkeri, Larvik, 1949 (Ebok fra bokhylla.no)
Thor-Olaf Martinsen, I storm og stille, Larvik sjømannsforening gjennom 150 år, Joh. Nordahls trykkeri, Oslo, 1999 (Ebok fra bokhylla.no)


== Eksterne lenker ==
Larvik Sjømannsforenings offisielle nettsted
Hassan Ali Khaire

Hassan Ali Khaire (somali: Xasan Cali Khayre; også stavet Khayre, født 15. april 1968 i Somalia) er en somalisk politiker. Han ble i 2017 utnevnt til Somalias statsminister, men ble tvunget til å avgå i 2020.


== Tidlig liv ==
Khaire kom til Vestre Slidre som flyktning i slutten av 1980-årene. Han hadde i 2017 både somalisk og norsk statsborgerskap.Hassan Ali Khaire tilhører i likhet med den forrige presidenten Hassan Sheikh Mohamud hawiye-klanen, men er fra underklanen murosade; president Mohamed Adullahi Mohamed – som utnevnte Khaire – tilhører darod-klanen, men Hassan Khaire er giftet inn i familien til den nye presidenten.


== Karriere ==
Hassan Ali Khaire var leder av Norsk somalisk råd (NRC) fra 2000 til 2002. I 2006 ble han Flyktninghjelpens ansvarlige for Somalia. Han var fra 2011 til 2014 organisasjonens regionaldirektør for Afrikas horn.Han har i tillegg hatt en lederrolle i det britiske selskapet Soma Oil and Gas. I 2012 var han med i en bilkortesje som på den somalisk-kenyanske grensen ble angrepet av væpnede opprørere.Flyktninghjelpen inkludert Hassan Khaire som hadde fungert som regionansvarlig, ble anklaget for grov uansvarlighet blant annet fordi de valgte å ikke ha væpnede vakter, og tapte en erstatningssak i norsk rett. Han har også vært anklaget for korrupsjon gjennom sitt tidligere arbeid i Somaoil, men anklagen ble frafalt på grunn av mangel på bevis, selv om det fortsatt var grunn til mistanke. FNs monitorgruppe anklaget Khaire for samarbeid med Shabaab, men dette ble senere dementert av gruppen etter trussel om injuriesak fra Khaires advokater.
Khaire ble 23. februar 2017 av landets president, Mohamed Abdullahi Mohamed, selv amerikansk statsborger, utnevnt som statsminister i Somalia. Forslaget må godkjennes av landets nasjonalforsamling.Han ble bekreftet som statsminister av parlamentet den 1. mars 2017. Han avgikk som følge av et mistillitsvotum i juli 2020.


== Referanser ==
Hermund Nygård

Hermund Nygård (født 1979 i Råde) er en norsk jazzmusiker (trommer).
Han  gikk ut fra Jazzlinja (NTNU) i 2005 der han var i trio med Ove Alexander Billington piano og bassisten Andreas Amundsen.  Siden har han spilt i mange besetninger med Staffan William-Olsson og hans Sharp 9, Palle Wagnberg, Terje Gewelt, Håvard Fossum, Jens Fossum, spilt i bandene Hubtones, In Front, Platoon, Stjern. Hans egen Hermund Nygård Quintet innbefatter saksofonisten Knut Riisnæs, trompeter Kevin Dean, Anders Aarum på piano Audun Ellingsen på bass.


== Utgivelser ==
2004: I Fall in Love Too Easily (Liphone), med Grethe J. Kruse
2009: Julie Dahle Aagård, Stompin' Feet (Sweet Recordings)
2013: Tranquil Fjord (NorCD), med Audun Ellingsen & Gisle Torvik


== Referanser ==


== Eksterne lenker ==
(en) Hermund Nygård – kategori av bilder, video eller lyd på Commons 
(no) Hermund Nygård hos Nationaltheatret 
(en) Hermund Nygård på Discogs 
(en) Hermund Nygård på MusicBrainz 
(en) Hermund Nygård på AllMusic 
(en) Hermund Nygård på Myspace
Walt Disney’s Godbiter (blad)

Walt Disney's Godbiter er et tegneserieblad som ble utgitt av Hjemmet/Egmont fra 1981 til 1984. Bladet inneholdt en klassisk Disney-historie tegnet av kjente tegnere som Carl Barks, Al Hubbard og Bob Grant. 
Denne bladserien hører egentlig til en serie med blader utgitt første gang i 1973, da som 'Disney 50 Jubileum'. Fra 1975 ble bladet utgitt som 'Walt Disney's Klassikere'. Og fra 1980 ble bladet gitt ut som 'Disney's Godbiter' før det skiftet navn til 'Walt Disney's Godbiter' fra 1981. Totalt 46 tegneserieblader ble utgitt. I dag er bladene populære samleobjekter.


== Disney 50 Jubileum (1973) ==


== Walt Disney's Klassikere (1975-1979) ==


== Disney's Godbiter (1980-1981) ==


== Walt Disney's Godbiter (1981-1984) ==


== Referanser ==


== Eksterne lenker ==
Walt Disney's Godbiter i ComicVine
Walt Disney's Godbiter i Comics
Walt Disney's Godbiter i Inducks
Thomas Newman

Thomas Montgomery Newman (født 20. oktober 1955 i Los Angeles i California) er en amerikansk filmmusikkomponist.


== Karrière ==
Thomas Newman kommer fra en familie med filmmusikere. Både faren Alfred Newman, onkelen Lionel Newman, broren David Newman og søskenbarna Randy Newman og Joey Newman har drevet med musikk, og spesielt filmmusikk.
Thomas Newman gikk på Yale University før han begynte med filmkomposisjon i 1984. Gjennombruddet kom i 1994 da han komponerte filmmusikken til Små kvinner og Frihetens regn, og siden har han komponert filmmusikken til en rekke filmer.
Han har blitt nominert til Oscar for beste originalmusikk 14 ganger, men aldri vunnet. Newman har derimot vunnet to BAFTA-priser for American Beauty og Skyfall og flere Grammy-priser. Han vant også en Primetime Emmy Award for musikken i Seks fot under.Newman er gift og har tre barn.


== Filmmusikk av Thomas Newman (utvalg) ==
Ungt opprør (1984)
Revenge of the Nerds (1984)
Jumpin' Jack Flash (1986)
Stekte grønne tomater (1991)
Whispers in the Dark (1992)
Duften av kvinne (1992)
Frihetens regn (1994), nominert til Oscar
Små kvinner (1994), nominert til Oscar
Hemmelige helter (1995), nominert til Oscar
Rød rettferdighet (1997)
Hestehviskeren (1998)
Meet Joe Black (1998)
American Beauty (1999), nominert til Oscar
Den grønne mil (1999)
Erin Brockovich (2000)
Pay It Forward (2000)
Road to Perdition (2002), nominert til Oscar
Oppdrag Nemo (2003), nominert til Oscar
En serie uheldige hendelser (2004), nominert til Oscar
Cinderella Man (2005)
The Good German (2006), nominert til Oscar
WALL·E (2008), nominert til to Oscar-priser
Revolutionary Road (2008)
The Adjustment Bureau (2011)
Skyfall (2012), nominert til Oscar
Saving Mr. Banks (2013), nominert til Oscar
Bridge of Spies (2015), nominert til Oscar
Spectre (2015)
Oppdrag Dory (2016)
Passengers (2016), nominert til Oscar
Victoria & Abdul (2017)


== Referanser ==


== Eksterne lenker ==
(en) Thomas Newman – kategori av bilder, video eller lyd på Commons 
(en) Thomas Newman på Internet Movie Database 
(sv) Thomas Newman i Svensk Filmdatabas 
(da) Thomas Newman på Filmdatabasen 
(da) Thomas Newman på Scope 
(fr) Thomas Newman på Allociné 
(en) Thomas Newman på AllMovie 
(en) Thomas Newman hos The Movie Database 
(en) Thomas Newman på Apple Music 
(en) Thomas Newman på Discogs 
(en) Thomas Newman på MusicBrainz 
(en) Thomas Newman på SoundCloud 
(en) Thomas Newman på Spotify 
(en) Thomas Newman på Last.fm 
(en) Thomas Newman på AllMusic
Geminiano Giacomelli

Geminiano Giacomelli (1692–1740) var en italiensk operakomponist og sanglærer.


== Liv ==
Giacomelli var kapellmester ved hertugen av Parmas hoff fra 1. mars 1719 til februar 1727, fra 27. mars 1719 også ved kirka Madonna della Steccata. På uttrykkelig ønske fra hertug Francesco Farnese ble han 3. januar 1727 utnevnt til kapellmester ved San Giovanni i Piacenza. På den betingelse at han leverte komposisjoner og sørget for stedfortreder kunne han oppholde seg hvor han ville, og Giacomelli skrev i denne perioden en rekke operaer for de viktigste teatrene Italia.
Av finansielle årsaker ble San Giovanni-kapellet oppgitt i 1732. Giacomelli vendte da tilbake til Parma der han ble gjeninnsatt i de to postene han tidligere hadde hatt i byen. Den 24. november 1738 ble han utnevnt til Tommaso Redis etterfølger som kapellmester i Santa Casa i Loreto og ble der til sin død i 1740.
Giacomelli var også en høyt verdsatt sanglærer.


== Verk og ry ==
Giacomelli skrev rundt 20 operaer, pastisjer og intermezzi for ulike italienske byer. Sin første opera, Ipermestra, fikk han uroppført ved Teatro San Giovanni Crisostomo i Venezia 1724. Størst suksess fikk han med Cesare in Egitto, som etter uroppføringen i Milano i 1735 ble oppført i Venezia, Firenze, Graz og Verona. To oratorier er bevart, men de fleste av hans mange verk er tapt.
På Giacomellis tid var sangerne en nøkkelfaktor for å sikre at en opera fikk suksess, og han var dyktig til å tilpasse roller og verk til de sangerne han hadde for hånden. Melodiene hans er stort sett flytende og spontane, de er svært sangbare og tilpasset tidas smak for vokaliser og koloraturer. Harmonikken er enkel, til gjengjeld lives musikken opp av hyppige modulasjoner.
Mange av Giacomellis arier ble brukt som grunnlag for mange pastisjer, eksempelvis brukte Antonio Vivaldi to arier i Dorilla in Tempe (Venezia 1726), og Georg Friedrich Händel bearbeidet store deler av Giacomellis Lucio Papirio dittatore i en pastisj med samme navn (London 1732).
Charles Burney bemerket i General History of Music (1789) at Giacomelli skrev innfallsrike melodier som gjorde slikt inntrykk at de påvirket smaken inn i ettertida.


== Referanser og noter ==


== Kilder ==
Federico Colonia: «GIACOMELLI, Geminiano», Dizionario Biografico degli Italiani - bind 54 (2000)


== Eksterne lenker ==
(en) Geminiano Giacomelli – kategori av bilder, video eller lyd på Commons 
(en) Geminiano Giacomelli på Internet Movie Database 
(en) Geminiano Giacomelli på Discogs 
(en) Geminiano Giacomelli på MusicBrainz 
(en) Geminiano Giacomelli på Songkick 
(en) Geminiano Giacomelli – kategori av bilder, video eller lyd på Commons 
(de) Liste over sceneverk av Geminiano Giacomelli på grunnlag av MGG på Operone
(en) Fritt tilgjengelige noter av Geminiano Giacomelli i International Music Score Library Project
Skappelnabben

Skappelnabben Spur (73°43′S 4°33′V) er en utløper på østsiden av Urfjelldokka, i den sørvestlige delen av Kirwanveggen i Dronning Maud Land. Den ble kartlagt av norsk kartografer fra undersøkelser og flyfoto tatt av Maudheimekspedisjonen (Den norsk-britisk-svenske Antarktisekspedisjonen) (NBSAE) (1949-52) og ytterligere flyfoto i 1958-59. Den er oppkalt etter Helge Skappel.
Denne artikkelen inneholder stoff som er offentlig eiendom fra United States Geological Survey. Artikkelen «Skappelnabben Spur Geographic Names Information System
Ripped, Stripped and Southern Fried

Ripped, Stripped and Southern Fried er et musikkalbum med Amund Maarud. Albumet ble utgitt den 11. mars 2003.


== Sporliste ==
«Ah'w Baby» (Little Walter)
«You Wish I Was» (Amund Maarud/Per Tobro)
«Catfish» (Trad.)
«Sweeter Than Honey» (Amund Maarud)
«She Loves Me, She Loves Me Not» (Amund Maarud/Per Tobro)
«Let's Get High» (Rosco Gordon)
«Heart on the Rocks» (Amund Maarud)
«Ain't No Big Deal on You» (Little Milton)
«D/fw» (Amund Maarud)
«Ten Days» (Amund Maarud)
«The Lights Are on But nobody's Home» (Gwendolyn Collins)


== Medvirkende ==


=== Musikere ===
Amund Maarud - sang, gitar, låtskriver, produsent
Henrik Maarud - trommer
Bill Troiani - bass
Håkon Høye - gitar
Vidar Busk - gitar
Paul Wagnberg - orgel


=== Øvrige ===
Steve Wold - produsent, tekniker
Eric Malling - executive-produsent
Didrik Wold - co-tekniker
Björn Engelmann - mastering
Gitte Johannessen - fotograf
Espen Liland - coverdesign


== Eksterne lenker ==
Ripped, Stripped and Southern Fried
Commotion

Commotion er et musikkalbum med Amund Maarud. Albumet ble utgitt i mars 2004.


== Sporliste ==
«Victoria's Secret» (Amund Maarud/Per Tobro)
«She's a Burglar» (Jerry Ragovoy)
«Late Night Toy» (Amund Maarud/Henrik Maarud/Per Tobro)
«Regular Joe» (Amund Maarud/Per Tobro)
«Viper in Your Bed» (Amund Maarud/Per Tobro)
«I Told You» (Amund Maarud/Henrik Maarud/Per Tobro)
«I Always Want (What I Can't Have)» (Amund Maarud/Per Tobro)
«Natural Born Man» (Amund Maarud/Per Tobro/Eric Malling)
«Commotion» (John Fogerty)
«Crying» (Amund Maarud)
«Down Yonder on the Farm» (Amund Maarud)


== Medvirkende ==


=== Amund Maarud Band ===
Amund Maarud - sang, gitarer, låtskriver, produsent
Henrik Maarud - trommer, perkusjon, tekniker, arrangement
Per Tobro - bass, arrangement


=== Øvrige ===
Lars Christian Narum - Hammond B3
Tord Gustavsen - piano på I Always Want (What I Can't Have)
Bill Troiani - bass/arrangement på I Always Want (What I Can't Have)
Eric Malling - produsent
Trond Hultgren - tekniker
Kjartan Meinseth - miksing
Jan Erik Kongshaug - mastering


== Eksterne lenker ==
Commotion
HM Home Civil Service

His Majesty’s Home Civil Service er det permanente byråkrati i Storbritannia som er tilsatt av kronen, og som har til oppgave å understøtte regjeringen, som består av et kabinett valgt av statsministeren i tillegg til administrasjonene i Wales og Skottland.


== Eksterne lenker ==
Statsforvaltningens hjemmeside
British Politics Society, Norway
Vrbanja (elv)

Vrbanja er en elv i de nordvestlige delene av Bosnia-Hercegovina. Den renner gjennom byen Šiprage i Kotor Varoš i Čelinac, og er en av sideelvene til Vrbas i nordøst. Vrbas renner videre ut i Sava, som er en del av Donau-vassdraget.


== Referanser ==


== Eksterne lenker ==
(en) Vrbanja river – kategori av bilder, video eller lyd på Commons
William Colepaugh

William Curtis Colepaugh (født 25. mars 1918 i Niantic i Connecticut i USA, død 16. mars  2005) var en amerikaner som, etter sin dimitering i 1943 fra US Naval Reserve ("god service", ifølge offisielle rapporter) hoppet av til Nazi - Tyskland i 1944. Som matros på et amerikansk handelsskip som anløp Lisboa, meldte Colepaugh til det tyske konsulat. Colepaugh hadde gått på Admiral Farragut Academy  i Pine Beach, New Jersey.


== Hemmelig agent ==
Colepaugh fikk omfattende skytevåpen- og spionasje-trening på en spion-skole i det tysk-okkuperte Haag. Han snakket nesten ikke tysk.. Sammen med den tyske agenten Erich Gimpel, ble han fraktet tilbake til USA i en ubåt, U-1230 og landsatt på Hancock Pint i Gulf of Maine den 29. november 1944. Deres misjon, Operasjon Elster var å samle teknisk informasjon om den Allierte krigsindudstrien og sende det tilbake til Tyskland ved hjelp av en radio de var forventet å skulle bygge.
Sammen fant Colepaugh og Gimpel sin vei til Boston og deretter med tog til New York. Lenge før Colepaugh hadde begynt oppdraget tok han 48 000 (653 000 dollar i dag) av den valuta som de hadde brakt med seg og tilbragte en måned med festing og turing med lokale kvinner. Etter å ha brukt 1 500 dollar (20 400 i dag) på mindre enn en måned, besøkte Colepaugh en gammel skolekamerat og ba om hjelp til å melde seg til FBI i håp om å få immunitet. FBI var allerede på let etter de to tyske agenter etter senkingen av et kanadisk skipet noen få kilometer fra Maine-kysten (som viste at en ubåt hadde vært i nærheten) og fått rapporter om mistenkelige observasjoner fra lokale innbyggere. FBI avhørte Colepaugh, som gjorde det mulig for dem å spore opp Gimpel.
Etter å ha blitt tatt, ble begge overlevert til amerikanske militære myndigheter etter oppdrag fra USAs justisminister. I februar 1945 ble de stilt for en militær domstol, anklaget for konspirasjon og brudd på 82. artikkel i Krigsloven. De ble funnet skyldig og dømt til å bli hengt, men dette ble senere omgjort til livsvarig fengsel av President Harry Truman. Gimpel ble løslatt i 1955; Colepaugh ble prøveløslatt i 1960.


== Siste år ==
Etter sin løslatelse flyttet Colepaugh til King of Prussia, Pennsylvania, i nærheten av Philadelphia, hvor han jobbet i et trykkeri. Han fikk senere en liten bedrift som solgte skap, skrivebord og andre kontormøbler han hadde lært å bygge i fengsel. Han giftet seg og deltok i sosiale aktiviteter, var frivillig med i speiderbevegelsen og ble medlem av Rotary. 
Han døde av komplikasjoner etter Alzheimers sykdom i 2005. Gimpel og Colepaugh antas å ha vært de siste tyske spioner i andre verdenskrig som kom til USA.


== Referanser ==


== Eksterne lenker ==
Article on Colepaugh and Gimpel at fas.org
Allied report on the interrogation of Colepaugh and Gimpel
On A Dark and Stormy Night (død lenke 18. nov. 2016)
G-Men Grab Two Nation
Steen Basse Bille

Steen Bille til Søholm, Allinde og Lyngsgaard (født ca. 1446, død ca. 1520) var en dansk ridder og riksråd. 
Han var yngste sønn av Torbern Bille til Svanholm (1399–1465) og hustru Sidsel Ovesdatter Lunge (d. 1503). Han ble oppkalt etter riksråd og lensmann hr. Steen Basse som i 1446 hadde overdratt Søholm og en stor del av sitt kjøpe- og pantegods på Sjælland mot at Torbern skulle oppkalle en av sin sønner etter ham. Etternavnet gikk snart ut av bruk, men gikk videre i Basses søstersønn av slekten Godov fra hvis datter de såkalte nye Basser nedstammer.Steen Bille arvet Allinde og Søholm på Sjælland og senere Lyngsgaard i Skåne etter faren. I 1485 nevnes han som ridder, 1492 som medlem av riksrådet og fra 1495 til sin død som landsdommer i Skåne. 


== Familie ==
Han var gift to ganger, første gang med Ellen Krognos (d. etter 1469) og annen gang med Margrethe Clausdatter Rønnov (d. etter 1490) fra Fyn. Med sine hustruer hadde han i alt 20 barn, hvorav 16 døde som unge eller spedbarn. Sønnene Torbern og Claus og døtrene Berthe og Elline overlevde ham. Han døde i 1519 og ble begravet  i Vram kirke i Skåne.


== Referanser ==
Liste over ordførere i Ibestad

Liste over ordførere i Ibestad. Ibestad ble opprettet med formannskapslovene av 1837. Bardu ble utskilt som egen kommune i 1854, Salangen i 1871, Lavangen i 1907 samt Gratangen, Andørja og Astafjord i 1926. I 1964 ble Andørja innlemmet i Ibestad igjen sammen med en del av Skånland.


== Referanser ==
Boy Genius Report

Boy Genius Report (BGR) er en teknologinettside som publiserer artikler om forbrukerelektronikk, underholdning, videospill og vitenskap. Den ble grunnlagt i 2006 av «Boy Genius». 27. april 2010 ble nettsiden kjøpt opp av Penske Media Corporation.


== Referanser ==


== Eksterne lenker ==
(en) Offisielt nettsted
X Window Display Manager

X Window Display Manager (XDM) er standard display manager for vindussystemet X. Programmet ble introdusert sammen med X11R3 i oktober 1988, for å støtte enkeltstående X-terminaler som nettopp var kommet på markedet. XDM ble utviklet av Keith Packard.
På grunn av XDMs minimalistiske karakter, har de fleste vindusbehandlere og skrivebordsmiljø en tendens til å bruke senere og mer sofistikerte alternativer.
Siste versjon er 1.1.12 som ble lansert 2. mars 2019.


== Eksterne lenker ==
 xdm manual page, http://www.x.org/releases/X11R7.6/doc/man/man1/xdm.1.xhtml 
 Taming The X Display Manager, http://www.rru.com/~meo/pubsntalks/xrj/xdm.html
Anniken Mork

Anniken Mork (født 16. januar 1991) er en norsk tidligere skihopper som representerte Idrettsforeningen Ready.


== Karriere ==
Mork debuterte i verdenscupen i skihopping den 18. januar 2015 i japanske Zaō under 2014/15-sesongen.
Den 29. oktober 2016 tok hun NM-bronse i normalbakkerennet i Midtstubakken under Norgesmesterskapet på ski 2016 i Oslo.
Etter at Mork la opp som skihopper, er hun utdannet veterinær med fordypning i akvamedisin fra Veterinærhøgskolen. Hun har også en bachelorgrad i idrettsbiologi fra Norges idrettshøgskole.


== Referanser ==


== Eksterne lenker ==
(en) Anniken Mork – FIS (skihopping)
Dennis Publishing

Dennis Publishing er et britisk forlag grunnlagt i 1974 av Felix Dennis. Det er et av de største private forlagene i Storbritannia som publiserer tidsskrift.


== Referanser ==


== Eksterne lenker ==
Offisielt nettsted
Vice (tidsskrift)

Vice er et canadisk-amerikansk tidsskrift som fokuserer på kunst og kultur. Det ble grunnlagt i 1994 i Canada. Det ble siden utvidet til Vice Media, som etter hvert utvidet seg til å omfatte Vice-tidsskriftet og nettsiden, i tillegg til et filmselskap, musikklabel, og et imprintforlag.


== Referanser ==


== Eksterne lenker ==
(mul) Offisielt nettsted 
Mate-URL 
(en) Vice Media – kategori av bilder, video eller lyd på Commons
F Virtual Window Manager

F Virtual Window Manager (FVWM) (F har ingen offisiell mening) er en virtuell vindusbehandler for vindussystemet X. FVWM var opprinnelig et derivat av twm, og har utviklet seg til et kraftig og svært konfigurerbart miljø for Unix-lignende operativsystemer.
Første versjon ble lansert 1. juni 1993. Siste versjon er 2.6.7 som ble lansert 6. november 2016.


== Eksterne lenker ==
Offisiell FVWM hjemmeside.
Radio Praha

Radio Praha (Český rozhlas Radio Praha) er Tsjekkias offisielle internasjonale radiokanal. Den ble grunnlagt 31. august 1936.


== Referanser ==


== Eksterne lenker ==
Offisielt nettsted 
(en) Český rozhlas Radio Prague International – kategori av bilder, video eller lyd på Commons